b'\n_START_ARTICLE_\nAteroma\n_START_PARAGRAPH_\nAng ateroma (mula sa Ingles na atheroma) ay isang uri ng sakit ng ugat na arteryo. Isa itong uri ng arteriosklerosis.\n_START_SECTION_\nPaglalarawan\n_START_PARAGRAPH_\nKatangian nito ang pagkakaroon ng pagkabulok at pagkasira sa loob ng mga dinding ng mga malalaking ugat o mga arteryo. Nagiging makitid, matigas, at mas pumuputok o sumasabog ang mga arteryong ito. Nagaganap ito pagkalipas ng panggitnang panahon sa buhay ng isang tao. Mas maagang nangyayari ang ganitong kalagayan sa mga may sipilis, pagkalason ng dugo, at iba pang mga karamdaman. Teknikal na nagiging arteriosklerosis ang tawag dito kapag naging pangkalahatan ito.'